**PÁROSÍTÓK – SZÓFAJTAN**

**1. Kösd össze azokat a szavakat, amelyek azonos szófajúak! Írd a pontvonalra a szófaj nevét!**

 *hajlik sekélyes …………………………..*

 *Jenő enyém …………………………….*

 *izgalmas tizenkilenc ………………………..*

 *előtt igen ……………………………….*

 *esetleg Noémi ……………………………*

 *harmadik elhagyja ………………………….*

 *övéik közé……………………………….*

**2. Keresd meg mindegyik igenévnek, illetve névmásnak a párját az alábbi szóhalomból! Nevezd meg pontosan a fajtájukat!**

***mi, kimenni, aki, egymással, segítő, ő, akármilyen, ilyen, elvégezve, leíró, egymásról, vágyva, keresni, bárhogyan, amilyen, ennyi***

**A párok:** ……………………………………………………………………………………….

…………………………………………………………………………………………………..

......................................................................................................................................................

**3. Mindkét szócsoportban öt-öt szópárt tudsz alkotni a szófaj alapján, és találsz mindenütt egy-egy kakukktojást. Írd ki a szópárokat, és jelöld a nem odaillő szót! A kakukktojásnak nevezd meg a szófaját!**

**1. csoport:** *kedves, Péter, az, ejha, mert, kétszáztíz, ötvenkettő, hogy, selymes, gyí, a.*

**A párok:** ………………………………………………………………………………………

**A kakukktojás, szófaja:** ……………………………………

**2. csoport:** *Indiai-óceán, Cirmi, Mars, Bajkál-tó, Ford, Ildikó, Levente, Kossuth-díj, Jupiter, Bundás, Orion.*

**A párok:**……………………………………………………………………………………….

**A kakukktojás, szófaja:** …………………………………..

**4. Kösd össze a szófajuk alapján az összeillőket! Nevezd meg a szópárok szófaját a jobb oldali oszlop szavai után!**

 *tüstént, dönteni ..................................................*

 *után és ...........................................................*

 *kérdezősködni Móricz Zsigmond Gimnázium .................*

 *.................................................................*

 *de legcsúfabb .............................................*

 *Magyar Tudományos Akadémia ott ..........................................................*

 *hajthatatlan alatt .....................................................*

**MEGOLDÁSOK**

**1. A párok:**

hajlik – elhagyja - ige, Jenő – Noémi tulajdonnév, személynév, izgalmas – sekélyes - melléknév, előtt – közé - névutó, esetleg – igen - módosítószó, harmadik – tizenkilenc, tőszámnév, övéik – enyém - birtokos névmás.

**2. A szópárok:** mi – ő – személyes névmás, kimenni – keresni – főnévi igenév, aki – amilyen – vonatkozó névmás, ilyen – ennyi – mutató névmás, egymással – egymásról – kölcsönös névmás, segítő – leíró – folyamatos melléknévi igenév, akármilyen – bárhogyan – általános névmás, elvégezve – vágyva – határozói igenév.

**3.**

**1. csoport:** **a párok:** kedves – selymes, az – a, ejha – gyí, mert – hogy, kétszáztíz – ötvenkettő, **a kakukktojás:** Péter, tulajdonnév, személynév.

**2. csoport: a párok:** Indiai-óceán – Bajkál-tó, Cirmi – Bundás, Mars – Jupiter, Ford – Orion, Ildikó – Levente, **a kakukktojás:** Kossuth-díj, tulajdonnév, díjak, kitüntetések neve.

**4. A szópárok:**

tüstént – ott – határozószó, után – alatt – névutó, kérdezősködni – dönteni – főnévi igenév, de – és – kötőszó, Magyar Tudományos Akadémia – Móricz Zsigmond Gimnázium – tulajdonnév, intézménynév, hajthatatlan – legcsúfabb – melléknév.